La data de 20 martie a.c., polițiștii din cadrul Poliției orașului Dărmănești au desfășurat o acțiune BLITZ pe DN 12A, pentru combaterea nerespectării regimului legal de viteză.
În cadrul activităților au fost reținute 5 permise de conducere pentru depășirea limitelor legale de viteză și au fost aplicate 9 sancțiuni contravenționale în valoare totală de 10.000 de lei.
La aceeași dată, polițiștii din Moinești au depistat în cadrul unei acțiuni desfășurate în municipiu, un conducător auto de 37 de ani, care efectua transport public de persoane cu un microbuz, aflat sub influența alcoolului.
Cel în cauză a fost testat cu aparatul etilometru, rezultatul fiind de 0,33 mg/l alcool pur în aerul expirat.
Polițiștii i-au reținut permisul de conducere pentru 90 de zile, totodată sancționându-l contravențional pe bărbat cu amendă în valoare de 1.485 de lei.